പാഠം 3
പത്രൊസ് പ്രസംഗിച്ചു തുടങ്ങുന്നു
അധ്യാപക മാർഗ്ഗദർശി  ·  നോക്കൂ, കേൾക്കൂ, ജീവിക്കൂ – പുസ്തകം 8: പരിശുദ്ധാത്മാവിന്റെ പ്രവൃത്തികൾ

“മാനസാന്തരപ്പെട്ട് … പാപമോചനത്തിനായി യേശുക്രിസ്തുവിന്റെ നാമത്തിൽ സ്നാനം ഏല്ക്കുക. എന്നാൽ പരിശുദ്ധാത്മാവ് എന്ന ദാനം നിങ്ങൾക്കു ലഭിക്കും.”



പാഠം അവതരിപ്പിക്കൽ
തുടക്കം
മുകളിൽ ഉച്ചഭാഷിണി ഘടിപ്പിച്ച ഒരു കാർ, പ്രധാന അറിയിപ്പുകൾ നല്കി വലിയ പട്ടണങ്ങളിലൂടെ പോകുന്നത് നിങ്ങൾ കണ്ടിട്ടുണ്ടോ? ആളുകൾ കേൾക്കാൻ വീടുകളിൽനിന്ന് പുറത്തുവരും. കുട്ടികൾ കാറിനു പിന്നാലെ പോകുകയും ഒരു ജനക്കൂട്ടം രൂപപ്പെടുകയും ചെയ്യും. നിങ്ങളുടെ പട്ടണത്തിൽ ജനക്കൂട്ടങ്ങൾ കൂടുന്നതിന്റെ മറ്റു ഉദാഹരണങ്ങൾ പറയുക. ആളുകൾ എപ്പോഴും അങ്ങനെയാണ്; അവർ വാർത്ത കേൾക്കാനും എല്ലാവരും എന്തിനെക്കുറിച്ചാണു സംസാരിക്കുന്നതെന്ന് അറിയാനും ആഗ്രഹിക്കുന്നു.
പാഠത്തിലെ പ്രധാന ആശയങ്ങൾ
1.	അപ്പൊസ്തലന്മാരെ ദൈവത്തിന്റെ വേല തുടരാൻ സഹായിക്കാൻ യേശു ആരെ അയച്ചുവെന്ന് നിങ്ങൾക്ക് ഓർമ്മയുണ്ടോ? ശരി: പരിശുദ്ധാത്മാവിനെ. യേശുവിനെക്കുറിച്ച് യെരൂശലേമിലെ എല്ലാവരോടും പറയാൻ അവന്റെ ശക്തി അപ്പൊസ്തലന്മാരെ സഹായിക്കുമായിരുന്നു. പാഠം 2-ലെ മനഃപാഠ വാക്യമായ യോഹന്നാൻ 14:26 എല്ലാവരും ചേർന്നു പറയുക.
2.	യേശു ആവശ്യപ്പെട്ടതുപോലെ അപ്പൊസ്തലന്മാർ ചെയ്തു. അവർ അവനെക്കുറിച്ചു സംസാരിക്കാൻ തെരുവുകളിലേക്കു പോയി. വർഷത്തിലെ ആ സമയത്ത് യെരൂശലേമിൽ പല സന്ദർശകരുണ്ടായിരുന്നു; അവർ പല രാജ്യങ്ങളിൽനിന്നു വന്നവരായിരുന്നു. ചിത്രം 3 കാണിക്കുക, വ്യത്യസ്ത രാജ്യങ്ങളിൽനിന്നുള്ള ആളുകളെ ചൂണ്ടിക്കാണിക്കുക. അവർ വ്യത്യസ്ത ഭാഷകൾ സംസാരിച്ചിരുന്നെങ്കിലും എല്ലാവർക്കും അപ്പൊസ്തലന്മാർ സ്വന്തം ഭാഷയിൽ സംസാരിക്കുന്നത് കേൾക്കാമായിരുന്നു. അത് അവർക്കു വിശദീകരിക്കാൻ കഴിഞ്ഞില്ല. ചിലർ അപ്പൊസ്തലന്മാർ കുടിച്ചു ലഹരിപിടിച്ചവരാണെന്നുപോലും വിചാരിച്ചു (പ്രവൃ 2:12-13). അപ്പോൾ പത്രൊസ് എഴുന്നേറ്റുനിന്ന് അവരോടു സംസാരിച്ചു (2:14). ചിത്രത്തിൽ പത്രൊസിനെ കാണിക്കുക.
3.	ചിത്രം താഴെവച്ച്, യേശുവിന്റെ വിചാരണയിൽ പത്രൊസ് എത്ര ഭയപ്പെട്ടിരുന്നുവെന്ന് കുട്ടികളെ ഓർമ്മിപ്പിക്കുക. അവൻ യേശുവിനെ അറിയില്ലെന്നുപോലും പറഞ്ഞു – മൂന്നു പ്രാവശ്യം! മർക്കൊസ് 14:66-72-ലെ കഥ ചുരുക്കമായി പറയുക. പത്രൊസിൽ ഈ മാറ്റം വരുത്തിയത് എന്താണ്? ഇപ്പോൾ ഒരു വലിയ ജനക്കൂട്ടത്തിന്റെ മുന്നിൽ എഴുന്നേറ്റുനിന്ന് യേശുവിനെക്കുറിച്ചു സംസാരിക്കാൻ അവനു കഴിഞ്ഞതെങ്ങനെ? ഉത്തരം: അവനു പരിശുദ്ധാത്മാവ് എന്ന ദാനം ലഭിച്ചിരുന്നു! ചിത്രം 3 വീണ്ടും കാണിക്കുക.
4.	അവർ ലഹരിപിടിച്ചവരല്ലെന്നു പത്രൊസ് വിശദീകരിച്ചു. സർവ്വമനുഷ്യരുടെയും രക്ഷകനായ യേശുവിനെക്കുറിച്ച് എല്ലാവരോടും പറയേണ്ടതിന് ദൈവം തന്റെ പരിശുദ്ധാത്മാവിനെ അവർക്കു നല്കി (2:15-17a, 21). യേശു ആരാണെന്നു പത്രൊസ് ജനക്കൂട്ടത്തോടു പറഞ്ഞു. താൻ ദൈവപുത്രനാണെന്ന് യേശു കാണിച്ച ഒരു വഴി അവന്റെ അത്ഭുതങ്ങളായിരുന്നു (2:22). ചില ഉദാഹരണങ്ങൾ പറയാൻ ക്ലാസ്സിനോടു ആവശ്യപ്പെടുക. പാപത്തിൽനിന്നും മരണത്തിൽനിന്നും മനുഷ്യരെ രക്ഷിക്കേണ്ടതിന് സാധാരണ മനുഷ്യർ തന്നെ കൊല്ലാൻ യേശു അനുവദിച്ചു. മൂന്നു ദിവസത്തിനുശേഷം ദൈവം യേശുവിനെ ഉയിർപ്പിച്ചു (പ്രവൃ 2:23-24).
5.	ഈ സന്ദേശത്തോട് നാം എങ്ങനെ പ്രതികരിക്കണമെന്നു മനഃപാഠ വാക്യം നമ്മോടു പറയുന്നു. അന്ന് പത്രൊസ് ജനങ്ങളോടു പറഞ്ഞത് ഇതാണ്, 3 000 പേർ യേശുവിനെ തങ്ങളുടെ രക്ഷകനായി സ്വീകരിച്ചു (പ്രവൃ 2:38, 41).
കഥയോടുള്ള നമ്മുടെ പ്രതികരണം
പത്രൊസിനു ദൈവത്തിന്റെ പരിശുദ്ധാത്മാവിനെ ലഭിച്ചു; അവൻ നിർഭയമായി യേശുവിനെക്കുറിച്ചു സാക്ഷ്യം പറഞ്ഞു. യേശുവിൽ വിശ്വസിക്കുന്ന നമുക്കെല്ലാവർക്കും പരിശുദ്ധാത്മാവിനെ ലഭിച്ചിരിക്കുന്നു (2:17a). അതിനാൽ നമുക്കെല്ലാവർക്കും യേശുവിനെക്കുറിച്ചു സാക്ഷ്യം പറയാം. നിങ്ങളുടെ സ്വന്തം ജീവിതത്തിൽനിന്നുള്ള ഒരു ഉദാഹരണത്തിലൂടെ ഇത് ഉറപ്പിക്കാൻ ശ്രമിക്കുക.
പരിശുദ്ധാത്മാവ് എന്ന ദാനത്തിനായി നന്ദിയുടെ പ്രാർത്ഥനയോടെ സമാപിക്കുക.
മനഃപാഠ വാക്യം ഹൃദിസ്ഥമാക്കൽ
Lesson 3 – Peter Begins to Preach	Page 




